NORAKSTS

|  |  |
| --- | --- |
| 26.03.2020. | Nr.4/13 |

**APBŪVES TIESĪBAS IEGŪŠANA UZ NEKUSTAMĀ ĪPAŠUMA**

**PULKVEŽA OSKARA KALPAKA IELĀ 37, JELGAVĀ DAĻU**

(ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, I.Bandeniece, D.Olte, M.Buškevics, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, G.Kurlovičs, L.Zīverts, A.Rublis), **PRET –** nav, **ATTURAS** – nav,

Jelgavas pilsētas dome 24.10.2019. pieņēma lēmumu Nr.13/5 “Par projekta “Sabiedrībā balstītu sociālo pakalpojumu infrastruktūras izveide Jelgavā” iesnieguma iesniegšanu”. Projekta Nr.9.3.1.1/19/I/052 “Sabiedrībā balstītu sociālo pakalpojumu infrastruktūras izveide Jelgavā” ietvaros uz citai personai piederošas zemes vienības Pulkveža Oskara Kalpaka ielā 37, Jelgavā paredzēts izbūvēt rotaļlaukumu un gājēju ietvi. Saskaņā ar Zemgales rajona tiesas Jelgavas pilsētas zemesgrāmatas datiem zemes vienība Pulkveža Oskara Kalpaka ielā 37, Jelgavā reģistrēta uz Jelgavas Romas katoļu draudzes vārda.

Saskaņā ar likuma “Par pašvaldībām” 14.panta pirmās daļas 2.punktu, 21.panta pirmās daļas 17.punktu, Civillikuma 1129.1pantu,

**JELGAVAS PILSĒTAS DOME NOEMJ:**

1. Iegūt apbūves tiesību uz nekustamā īpašuma Pulkveža Oskara Kalpaka ielā 37, Jelgavā (kadastra numurs 09000010079) sastāvā ietilpstošās zemes vienības ar kadastra apzīmējumu 09000010418 daļu 0,0298ha platībā atbilstoši Apbūves tiesību plānam (pielikumā) (turpmāk – Zemesgabals) nosakot, ka:
   1. uz Zemesgabala tiek būvētas inženierbūves – bērnu rotaļlaukums un gājēju ietve;
   2. apbūves tiesība uz Zemesgabalu tiek iegūta uz 30 gadiem no Apbūves tiesības līguma noslēgšanas dienas.
2. Maksāt Zemesgabala īpašniekam – Jelgavas Romas katoļu draudzei, reģistrācijas Nr.90000042516 – apbūves tiesības maksu par Zemesgabala lietošanu 1,5% no Zemesgabala kadastrālās vērtības gadā un kompensāciju par nekustamā īpašuma nodokli, kura attiecināma uz apbūvei nodoto Zemesgabalu.
3. Pilnvarot Jelgavas pilsētas pašvaldības izpilddirektoru Jelgavas pilsētas domes vārdā parakstīt Apbūves tiesības līgumu.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 26.martā